text: Landevej lukket i fire timer ved brand
  28 november 2011 kl. 07.37
  Flensborg Landevej i Rørkær øst for Tønder var spærret i fire timer, mens det lokale brandvæsen bekæmpede en brand i et ubeboet hus.
  Branden blev anmeldt kl. 4.18. Her var tagpladerne begyndt at sprænge på huset. Flammerne stod op gennem tagkonstruktionen, da brandbilerne kom til stedet.
  Kort før kl. otte meddelte brandvæsenet, at branden var slukket - og vejen åbnet igen.
  Sagen overgår til lokalpolitiet i Tønder. Brandteknikere skal undersøge, hvad der har været årsag til branden. Såvidt vagtchefen hos politiet er orienteret, er huset ikke beboet.
  